Anatoliy Antonov Rossiyaning AQShdagi yangi elchisi etib tayinlandi

Vladimir Putin tashqi ishlar vazirining o‘rinbosari Anatoliy Antonovni Rossiyaning AQShdagi yangi elchisi etib tayinladi. Bu haqda Meduza xabar bermoqda.

 Anatoliy Antonov.
Antonov bu lavozimda 2008-yildan beri ishlab kelgan va endi senator bo‘lishi kutilayotgan Sergey Kislyakni almashtiradi.
Anatoliy Antonov 30 yildan ko‘proq diplomat bo‘lib ishlagan. U o‘tgan yil dekabrida TIVga qaytgandi. Bungacha 5 yil davomida Rossiya mudofaa vazirining o‘rinbosari sifatida xalqaro hamkorlik yo‘nalishiga rahbarlik qilgan.